b'\n_START_ARTICLE_\nSee You Again (pesem, Miley Cyrus)\n_START_SECTION_\nOzadje\n_START_PARAGRAPH_\nNa pesem "See You Again", ki jo je napisala Miley Cyrus, producirala pa sta jo Antonina Armato in Tim James, je vplivala zvrst electronic glasbe._NEWLINE_Pesem je pristala na desetem mestu lestvice Billboard Hot 100 in tako postala prvi singl Miley Cyrus, ki se je na tej lestvici uvrstil med prvih deset pesmi in najve\xc4\x8dja uspe\xc5\xa1nica njenega debitanskega albuma Meet Miley Cyrus. Pesem "See You Again" se je uvrstila tudi na lestvico Australian Singles Chart med prvih deset in si v Avstraliji prislu\xc5\xbeila platninasto certifikacijo. Na podlagi pesmi so nastali razni remixi, vklju\xc4\x8dno z "remixom Rock Mafia," ki je iz\xc5\xa1el v Veliki Britaniji in postal prvi singl Miley Cyrus, ki se je v tej regiji uvrstil med najbolj\xc5\xa1ih dvajset pesmi.\n_START_SECTION_\nSestava\n_START_PARAGRAPH_\nPesem ima hiter ritem in je napisana v a-molu. Vsebuje tudi interpolacijo pesmi Corey Hart, "Sunglasses at Night".\n_START_SECTION_\nKritike\n_START_PARAGRAPH_\nBill Lamb of About.com je pesmi "See You Again" dodelil 4.5 od petih zvezdic zaradi dobrega ritma in izrazitega dance-pop stila; zaradi Mileyjinega dovr\xc5\xa1enega, vabljivega, dramati\xc4\x8dnega vokala; zaradi rock vpliva na glasbo; in zaradi prilagoditve Miley Cyrus besedilu.\n_START_SECTION_\nDose\xc5\xbeki na lestvicah\n_START_PARAGRAPH_\nPesem "See You Again" je originalno novembra 2007 dosegla \xc5\xa1tiriindvajseto mesto na lestvici Bubbling Under Hot 100 Singles. Pesem se je proti vrhu vzpenjala po\xc4\x8dasi, se prebila med prvih dvajset, kasneje aprila 2008 pa \xc5\xa1e med prvih deset pesmi na lestvici. Potem, ko je Miley Cyrus s pesmijo nastopila na Idol Gives Back, je pesem dosegla deseto mesto in tako postala prva pesem Miley Cyrus, ki se je na tej lestvici uvrstila med prvih deset pesmi, prodala pa je ve\xc4\x8d kot 2,000,000 kopij izvodov. Remix pesmi je bil leta 2008 izdan na njenem drugem glasbenem albumu, Breakout, in na lestvici v Veliki Britaniji dosegel enajsto mesto, ob novem letu pa stoto. Kljub temu, da je iz\xc5\xa1el leta 2007, se do leta 2008 ni uvrstil na nobeno lestvico. Pesem je postala prvi singl Miley Cyrus, ki se je v Avstraliji uvrstila med prvih deset pesmi.\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus je s pesmijo nastopila na svoji prvi svetovni koncertni turneji, Wonder World Tour leta 2009. Med nastopom je bila oble\xc4\x8dena v \xc4\x8drne \xc5\xa1kornje, usnjene \xc4\x8drne kratke hla\xc4\x8de, usnjen \xc4\x8drn brezrokavnik in svetle\xc4\x8do se majico._NEWLINE_Miley Cyrus je pesem "See You Again" poleg pesmi "G.N.O. (Girls\' Night Out)" zapela tudi na prireditvi 2007 Disney Channel Games leta 2007, ki je bila posneta v Orlandu, Florida, Zdru\xc5\xbeene dr\xc5\xbeave Amerike ter na televizijski prireditvi American Idol\'s "Idol Gives Back", ki se je na televiziji prvi\xc4\x8d predvajala 9. aprila 2008. Pesem "See You Again" je Miley Cyrus kasneje, leta 2008, zapela tudi na 2008 Disney Channel Games._NEWLINE_S pesmijo "See You Again" je 31. decembra 2008 Miley Cyrus nastopila na prireditvi Miley-Sized MTV New Years, 19. januarja 2009 pa na Kids\' Inaugural: "We Are the Future", dogodku, namenjenemu proslavi zmage Baracka Obame na predsedni\xc5\xa1kih volitvah. Na tej prireditvi (Kids\' Inaugural: "We Are the Future") je zapela tudi pesmi "The Climb," "Fly on the Wall" in "Ready, Set, Don\'t Go", za seboj pa je imela \xc5\xa1tevilne plesalce, med nastopom pa je imela oble\xc4\x8deno vzor\xc4\x8dasto sivo majico, \xc4\x8drne hla\xc4\x8de in \xc5\xa1kornje. S pesmijo je nastopila tudi v Londonu, kjer je zapela tudi pesmi "Fly on the Wall," "The Climb," "7 Things," "Butterfly Fly Away" in verzijo dueta "Thrillbilly" z Billyjem Rayjem Cyrusom. Nastop je bil posnet in posnetki so bili kot EP z naslovom iTunes Live from London prodani na spletni trgovini iTunes Store. 7. junija 2009 je na dvajseti obletnici karnevala A Time for Heroes Celebrity Carnival Miley Cyrus nastopila s pesmimi "See You Again," "Fly on the Wall", "7 Things," "Breakout," "The Climb," "The Driveway," "These Four Walls" in "Start All Over."\n_START_SECTION_\nRemix Rock Mafia\n_START_PARAGRAPH_\n"See You Again" je Rock Mafia pretvoril tudi v remix, ki je bil izdan na drugem glasbenem albumu Miley Cyrus, Breakout. Remix je uradno iz\xc5\xa1el le v Zdru\xc5\xbeenem kraljestvu in sicer digitalno 11. avgusta 2009 in fizi\xc4\x8dno 25. avgusta 2009. Remix Rock Mafie pesmi "See You Again" je znan tudi kot "2008 Mix". Koncertni video na Disney Channel Games leta 2008 je bil uporabljen in spremenjen v videospot za remix, ki je bil izdan v Veliki Britaniji. Pesem je Miley Cyrus zapela tudi na "BBC Switch Live".'